CELEX: 62010TN0448
Language: da
Date: 2010-09-23 00:00:00
Title: Sag T-448/10: Sag anlagt den 23. september 2010 — Apple mod KHIM — Iphone Media (IPH IPHONE)

4.12.2010   
            
            
               DA
            
            
               Den Europæiske Unions Tidende
            
            
               C 328/36
            
         Sag anlagt den 23. september 2010 — Apple mod KHIM — Iphone Media (IPH IPHONE)
   (Sag T-448/10)
   ()
   2010/C 328/63
   Stævningen er affattet på engelsk
   
      Parter
   
   
      Sagsøger: Apple, Inc. (Cupertino, USA) (ved barrister M. Engelman og solicitor J. Olsen)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Iphone Media, SA (Sevilla, Spanien)
   
      Sagsøgerens påstande
   
   
               —
            
            
               Afgørelse truffet den 21. juli 2010 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1084/2009-4) annulleres.
            
         
               —
            
            
               Sagsøgerens indsigelse tages til følge.
            
         
               —
            
            
               Subsidiært har sagsøgeren anmodet om, at der gives medhold i dets indsigelse for så vidt angår de varer og tjenesteydelser, med hensyn til hvilke der foreligger en risiko for forveksling, og/eller for sådanne varer og tjenesteydelser, om hvilke det er fastslået, at der foreligger en risiko for, at det ansøgte varemærke vil medføre en utilbørlig udnyttelse af sagsøgers varemærkes særpræg eller renommé eller vil skade dette særpræg eller renommé.
            
         
               —
            
            
               Den anden part i sagen for appelkammeret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Iphone Media, SA
   
      Det omhandlede EF-varemærke: Figurmærket »IPH IPHONE«, for varer og tjenesteydelser i klasse 16, 35, 38, 41 og 42 — EF-varemærkeansøgning nr. 5562822
   
      Indehaver af det i indsigelsessagen påberåbte varemærke eller tegn: Apple, Inc.
   
      Det i indsigelsessagen påberåbte varemærke eller tegn: EF-varemærkeregistrering nr. 2901007 af ordmærket »IPHONE«, for varer og tjenesteydelser i klasse 9, 38 og 42
   
      Indsigelsesafdelingens afgørelse: Indsigelsen delvis taget til følge
   
      Appelkammerets afgørelse: Afslag på klagen
   
      Søgsmålsgrunde: Sagsøgeren er af den opfattelse, at den anfægtede afgørelse tilsidesætter artikel 8, stk. 1, litra b), og artikel 8, stk. 5, i Rådets forordning (EF) nr. 207/2009, idet appelkammeret foretog en fejlagtig anvendelse af bestemmelserne heri på det anfægtede varemærke.